
                  Nr.4c-4/547

	Comisia pentru mediu şi echilibru ecologic
Bucureşti, 17.10.2016 
                Nr.4c-27/404          


RAPORT COMUN
asupra proiectului de Lege pentru modificarea 

Legii vânătorii şi a protecţiei fondului cinegetic nr.407/2006
(PLx263/2016)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate cu dezbaterea pe fond a proiectului de Lege pentru modificarea Legii vânătorii şi a protecţiei fondului cinegetic nr.407/2006, transmis cu adresa nr.PL.x 263 din 13 iunie 2016 şi înregistrat cu nr.4c-4/338/14.06.2016, respectiv cu nr.4c-27/231/14.06.2016. 
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare este de competenţa decizională a Camerei Deputaţilor.
Senatul, în calitate de primă cameră sesizată, a adoptat proiectul de lege în şedinţa din 7 iunie 2016.
Guvernul nu susţine adoptarea acestui proiect de lege, conform adresei nr.29499 din 19 septembrie 2016.
Consiliul Legislativ, prin avizul nr.40/15.01.2016, avizează favorabil proiectul de lege  sus menţionat.

Proiectul de lege are ca obiect de reglementare abrogarea lit.c) şi k) ale alin.(1) al art.23 din Legea nr.407/2006, referitoare la interzicerea „păşunatului animalelor domestice în terenul agricol între 6 decembrie şi 24 aprilie” şi la interzicerea permiterii „însoţirii turmelor şi cirezilor de către câini însoţitori al căror număr este mai mare de 3 în zona de munte, de 2 în zona de deal şi de 1 la câmpie; în acest număr se includ şi câinii care asigură paza stânei”. 
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru agricultură, silvicultură, industrie alimentară şi servicii specifice şi ai Comisiei pentru mediu şi echilibru ecologic au examinat proiectul de lege  în şedinţa comună din 12 octombrie 2016. 
La dezbaterea proiectului de lege a participat ca invitat doamna Erika Stanciu, secretar de stat în cadrul Ministerului Mediului, Apelor şi Pădurilor. 

La lucrările comisiilor au fost prezenţi 32 deputaţi, din totalul de 33 de membri ai Comisiei pentru agricultură, silvicultură, industrie alimentară şi servicii specifice şi  15 deputaţi, din totalul de 16 membri ai Comisiei pentru mediu şi echilibru ecologic.
În urma examinării proiectului de lege şi a opiniilor exprimate, membrii celor două comisii au hotărât, în unanimitate de voturi, să propună Plenului Camerei Deputaţilor respingerea proiectului de Lege pentru modificarea Legii vânătorii şi a protecţiei fondului cinegetic nr.407/2006, întrucât:

-  din raţiuni agrotehnice şi de mediu, o bună practică agricolă o constituie interzicerea păşunatului în intervalul de timp cuprins între 6 decembrie – 26 aprilie, întrucât vizează îmbunătăţirea consistenţei şi calităţii sistemelor ierboase ale pajiştilor permanente disponibile în anul următor, precum şi protecţia solului împotriva fenomenelor de degradare a structurii şi a eroziunii;
- numărul de câini însoţitori ai turmelor de animale a fost cuprins în raportul adoptat de Comisii la PLX.69/2016.
În raport de obiectul şi conţinutul reglementării, proiectul de lege dezbătut face parte din categoria legilor ordinare, potrivit prevederilor art.73 din Constituţia României, republicată.

         PREŞEDINTE,

                            PREŞEDINTE,

            

     Nini SĂPUNARU                                 Carmen Ileana MOLDOVAN


  SECRETAR,                                                SECRETAR,
                   Costel ŞOPTICĂ                                      Vasile Daniel SUCIU
Şef serviciu, Anton Păştinaru,                                                                                                   Consilier parlamentar,

Consilier, Ioana Goţa                                                                                                                  Alina Alexandriuc

